Закон на Китайската народна република за ценните книжа, преработен и приет на 18-ото заседание на Постоянния комитет на Десетия национален народен конгрес на Китайска народна република на 27 октомври 2005 г., влязъл в сила на 1 януари 2006 г. (настоящата версия е публикувана на 31 август 2014 г.) („Закон за ценните книжа“);
 (2)
 Административни мерки за емитирането и търговията с корпоративни облигации, Наредба No 113 на Китайската регулаторна комисия за ценните книжа, 15 януари 2015 г.;
 (3)
 Мерки на Китайската народна банка за администрирането на инструменти за дългово финансиране на нефинансови предприятия на междубанковия пазар за облигации, Наредба на Китайската народна банка [2008 г.] No 12, 9 април 2008 г.;
 (4)
 Наредба за администрирането на корпоративни облигации, издадена от Държавния съвет на 18 януари 2011 г.
 (451)
 Съгласно нормативната уредба, в КНР не могат свободно да се емитират или търгуват облигации. Емисията на всяка облигация трябва да се одобри от различни правителствени органи, като КНБ, НКРР (Националната комисия за развитие и реформи) и КРКЦК, в зависимост от вида на облигацията и типа на емитента. Освен това съгласно Наредбата за администрирането на корпоративни облигации съществуват годишни квоти за емитиране на корпоративни облигации.
 (452)
 В добавка, съгласно член 16 от Закона за ценните книжа публичното емитиране на облигации трябва да отговаря на следните изисквания: инвестирането на набраните средства изпълнява изискванията на промишлените политики на Държавата [...] и набраните средства [...] се използват по предназначение, което се проверява. В член 12 от Наредбата за администрирането на корпоративни облигации се посочва отново, че предназначението на набраните средства трябва да отговаря на изискванията на промишлените политики на Държавата.
 (453)
 Съгласно Административните мерки за емитирането и търговията с корпоративни облигации могат да бъдат публично емитирани само някои облигации, отговарящи на строги критерии за качество, като кредитен рейтинг ААА. Поради това повечето облигации се емитират частно от така наречените квалифицирани инвеститори, които са одобрени от КРКЦК и които са по същество китайски институционални инвеститори.
 (454)
 На последно място, лихвените проценти по корпоративните облигации не се определят свободно, тъй като в член 18 от Наредбата за администрирането на корпоративни облигации се посочва, че лихвеният процент, предлаган за дадена корпоративна облигация, не може да е по-висок от 40 % от преобладаващия лихвен процент, плащан от банките на лица по спестовни депозити с фиксиран срок, съвпадащ със срока до падежа на облигацията.
 (455)
 Комисията потърси и конкретни доказателства за упражняването на значителна степен на контрол въз основа на конкретни емисии на облигации. За целта тя проучи общата правна уредба, както е посочено по-горе в съображения 450—454, заедно с конкретните констатации от разследването.
 (456)
 При контролните посещения бе установено, че облигации обикновено са емитирани от две групи включени в извадката производители износители при лихвени проценти, близки до референтните стойности на лихвените проценти на Китайската народна банка (КНБ), независимо от финансовото състояние на дружествата и положението им по отношение на кредитния риск.
 (457)
 На практика лихвените проценти по облигациите се влияят от кредитния рейтинг, подобно на кредитите. Както обаче е обяснено в съображения 279—285 по-горе, местният пазар на кредитни рейтинги е засегнат